Lav et referat af nedenstående tekst:

Tekst:
Borgerne i Brønderslev skal fremover køre til enten Aalborg eller Hjørring for at komme til lægevagten. Region Nordjylland har nemlig lukket lægevagten i Brønderslev, da der simpelthen ikke er læger nok til at tage vagterne. - Da vi alle sammen har vores arbejde ved siden af, så kan vi simpelthen ikke længere presses til at tage flere vagter, så hvis tingene skal hænge sammen, så er vi nødt til også at spænde livremmen lidt ind, siger chef for lægevagten i Nordjylland, Eddie Nielsen. Lægemanglen i Nordjylland har ramt de praktiserende læger hårdt. På de sidste 10 år er der blevet 100 færre læger til at dække vagterne i lægevagten, men opgaverne er forblevet de samme. Det presser nu Regionen til en lukning. Borgmesteren i Brønderslev, Mikael Klitgaard, er dog ikke glad for den serviceforringelse, det er for borgerne i Brønderslev. - Faktisk kan man godt blive lidt gal på Regionen. Man skal sørge for at holde liv i en by som Brønderslev. Det skal være let at komme til, og vi skal holde fast i de ting, der er her. Jeg er fortørnet over, at man beslutter sådan noget uden at være i dialog med os, siger Mikael Klitgaard. Lukningen af lægevagten i Brønderslev trådte i kraft per 1 juni. Der er ingen aktuelle planer for, at andre byer også skal vinke farvel til deres lægevagt, men chef for vagtlægerne i Nordjylland oplyser, at der har været flere lægevagter inde i overvejelserne.

Referat:
Den store lægemangel i Nordjylland tvinger nu regionen til at lukke lægevagten i Brønderslev. Der er simpelthen ikke læger nok til at tage vagterne.